Displeget eo bet gant Jean Robin, eilmaer e karg eus ar c'helaouiñ hag eus ar c'hehentiñ, hag a zo bet e penn ar raktres, penaos e oa bet kaset an oberoù da benn ha pe re a oa bet dibabet gant ar C'huzul-kêr : ar panelloù evit mont tre ha mont e-maez ar gumun zo divyezhek, kartennoù-pediñ an ti-kêr a vez bepred en div yezh, ar c'hemenn war responterez nevez an ti-kêr a zo divyezhe. Holl blakennoù straed ar gumun a zo divyezhek ivez, koulz ha pennad-stur kelaouenn an ti-kêr ha panellerezh an ti-kêr, en  diabarzh pe en diavaez. Roet e vez da c'houzout d'an dud e c'hellont eurediñ e brezhoneg. Ur studiadenn zo bet kaset da benn gant Ofis ar Brezhoneg war anvioù-lec'h ar gumun. Skoazellet eo bet ar c'hlasoù divyezhek gant an ti-kêr ha pouezet eo bet evit ma vefe dalc'het d'an daou hentad a gaver er gumun. Kement panell nevez, a vo lakaet adalek bremañ war dachenn ar gumun, a vo en div yezh.